Diari Oficial de la Generalitat Valenciana


Sumari del DOGV 9934, del 11-09-2024 (2024/8771)

ACORD de 31 de juliol de 2024, de la Direcció General de Patrimoni, d’incoació del procediment per a la declaració administrativa d’herència intestada a favor de la Generalitat i l’adjudicació dels béns i drets de l’herència de Francisco Bosch Reixach.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9934

Data del DOGV
:   11-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8771

CVE
:   NDRV-E-0715-5523

Data del document
:   31-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Número d’expedient: ABI 510/2024.

Causant: Francisco Bosch Reixach.

DNI: \*\*\*\*982\*\*

Lloc i data de la defunció: la Vila Joiosa (Alacant), el 12 d’agost de 2018.

Últim domicili: Benidorm (Alacant).

Antecedents de fet

La Conselleria d’Hisenda, Economia i Administració Pública ha tingut coneixement mitjançant l’ofici de data 14 de setembre de 2023 del Jutjat de Primera Instància número 5 de Benidorm (Alacant) de data de registre d’entrada 25 de setembre de 2023, número de registre d’entrada 7080, de l’existència del procediment juí verbal 604/2023-D contra l’herència jacent de Francisco Bosch Reixach, mort a la Vila Joiosa (Alacant), el 12 d’agost de 2018, en estat civil solter, i s’aporta el certificat d’actes d’últimes voluntats, en el qual consta que no va atorgar testament.

No aporta el certificat de defunció ni el certificat d’empadronament, per la qual cosa els va sol·licitar esta administració.

Esta direcció general constata, amb el certificat de veïnatge administratiu de data de registre d’entrada 10 de maig de 2024, que el causant va estar empadronat a l’Ajuntament de Benidorm (Alacant).

Com que, en principi, no consta l’existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.

Fonaments de dret

En compliment del que establixen l’article 71.1.c de la Llei orgànica 5/1982, d’1 de juliol, d’Estatut d’Autonomia de la Comunitat Valenciana; l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l’expedient per a la declaració d’herència intestada a favor de la Generalitat.

Així, en l’exercici de les competències que m’atribuïx l’article 13 del Decret 133/2023, de 10 d’agost, del Consell, d’aprovació del Reglament orgànic i funcional de la Conselleria d’Hisenda, Economia i Administració Pública, i basant-me en el que disposa l’article 58 de la Llei 39/2015, d’1 d’octubre, del procediment administratiu comú de les administracions públiques,

ACORDE

*Primer*

Incoar el procediment de declaració de la Generalitat com a hereua abintestada de Francisco Bosch Reixach, d’acord amb el que establixen l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.

*Segon*

Realitzar els actes i les comprovacions que siguen necessaris per a determinar la procedència dels drets successoris de l’Administració de la Generalitat i incloure en l’expedient totes les dades que es puguen obtindre sobre la persona causant i els seus béns i drets.

A estos efectes, si esta documentació no ha sigut remesa per l’òrgan judicial o persona titular de la notaria, se sol·licitarà a les autoritats i el personal funcionari públic, als registres i la resta d’arxius públics, la informació sobre la persona causant i sobre els béns i drets dels quals és titular que s’estime necessària per a una millor instrucció de l’expedient.

*Tercer*

Publicar este acord en el *Diari Oficial de la Generalitat Valenciana*, en la pàgina web d’esta conselleria i, durant el termini d’un mes, als taulers d’anuncis dels ajuntaments corresponents a l’últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la persona causant o l’eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 31 de juliol de 2024

Antonio Joaquín Woodward Poch

Director general de Patrimoni